**Pajna Zoltán**

**közgyűlés elnöke**

**Hajdú-Bihar Megyei Önkormányzat**

**HAJDÚ-BIHAR MEGYE BEMUTATKOZIK**

Hajdú-Bihar megyei Önkormányzat főbb feladatai:

1. 272/2014. (XI. 5.) Korm. rendelet a 2014-2020 programozási időszakban az egyes európai uniós alapokból származó támogatások felhasználásának rendjéről:

19. §A területi szereplő

*a)* kidolgozza az ITP szintű kiválasztási kritériumokat, figyelembe véve az operatív programban és az e rendeletben meghatározott horizontális követelményeket,

*b)* a kiválasztási kritériumok alapján összeállítja az ITP-t és kezdeményezheti annak módosítását,

*c)* véleményezi az irányító hatóság által megküldött felhívást és megadja a területi szempontú értékelési szempontokat,

*d)* e rendeletben meghatározott esetben szavazati joggal részt vesz a döntés-előkészítő bizottság ülésén, vagy e rendeletben meghatározott esetben a területi szempontú értékelési szempontokat értékeli és az irányító hatóság elé terjeszti,

*e)* adatot szolgáltat az irányító hatóság részére az éves fejlesztési keret összeállításához,

*f)* végrehajtja az ITP-t, amelynek keretében a kedvezményezettektől és az irányító hatóságtól a támogatott projektekről adatszolgáltatást kérhet, részt vehet a projektfejlesztésben és a kedvezményezett kérelmére a projektmenedzsment tevékenységek ellátásában.

1. 1996. évi XXI. törvény a területfejlesztésről és területrendezésről

* a tervezés és a végrehajtás során gondoskodik a partnerség elvének érvényesítéséről,
* az államigazgatási szervekkel közösen, monitoring bizottság vagy más döntéshozó szerv útján közreműködik a határon átnyúló nemzetközi fejlesztési programok irányításában, részt vesz azok végrehajtásában
* gazdaságfejlesztési, befektetés ösztönző tevékenységet lát el
* koordinációs szerepkör – önkormányzatok, állami szervek, civil és szakmai szervezetek
* az országos fejlesztési koncepcióval összhangban megyei területfejlesztési koncepciót és programot készít
* a megye területére vagy térségére területrendezési tervet készít.

A területrendezési feladatok megvalósulása:

A magasabb rendű tervek megújítása akár 100 %-os finanszírozású állami támogatással.

Feladat: új Megyei Területrendezési Terv készítése.

Elkészítési határidő: 2017. december

[1567/2015. (IX. 4.) Korm. határozat 1. melléklet 7.3.]

1. *Terület- és Településfejlesztési Operatív Program keretében végezett együttműködések*

* Magyar Szürkék Útja (Oxenweg)

Terület- és Településfejlesztési Operatív Program /TOP 1.2.1./ keretében elnyert pályázat.

Elnyert támogatás: 975.000.000 Ft

A programban 8 tagú konzorcium: Hajdú-Bihar Megyei Önkormányzat + 7 település (Balmazújváros, Hajdúböszörmény, Hajdúnánás, Hajdúszoboszló, Hortobágy, Nagyhegyes, Nádudvar) vesz részt.

Cél: a látogatószám növelése, turisztikai kínálat szélesítése, és az együttműködések erősítése a megyében. Továbbá a bemutatóhelyek, emlékhelyek, időszakos kiállítások, kézműves helyi termékek, kulturális rendezvényhelyszínek fejlesztése.

* Foglalkoztatási PAKTUM

Terület- és Településfejlesztési Operatív Program /TOP 5.1.1./ keretében elnyert pályázat.

Elnyert támogatás: 1.235.000.000 Ft

A programban 4 tagú konzorcium: Hajdú-Bihar Megyei Önkormányzat, Hajdú-Bihar Megyei Önkormányzati Hivatal, Hajdú-Bihar Megyei Kormányhivatal, Hajdú-Bihar Megyei Fejlesztési Ügynökség Nonprofit Kft. vesz részt.

Cél: gazdasági együttműködések és a foglalkoztatottság növelése a megyében.

Főbb feladat a konzorciumi tagok konszenzusa alapján paktumszervezet felállítása.

* Klímastratégia

Környezeti és Energiahatékonysági Operatív Program (KEHOP-1.2.0) keretében elnyert pályázat.

Elnyerhető támogatás: 30.000.000 Ft

Az éghajlatváltozás hatásaira való felkészülés és alkalmazkodás dokumentumaként létrejön a Megyei Klímastratégia az érintett megyei szereplők részvételével *(városi önkormányzatok, Debreceni Egyetem, gazdasági- és civil szervezetek).* A szakmai rendezvények és a lakosság számára rendezett szemléletformáló akciók célja a változás tudatosítása és a lehetőségek, megoldások bemutatása.

Az Éghajlatváltozási Platform a fenti résztvevőkön túl kiegészül a kamarák megyei képviselőivel, munkájukat a Megyei Önkormányzat keretében működő Titkárság segíti *(negyedéves ülések szervezése, online tanácsadás, folyamatos munkakapcsolat a Klímabarát Települések Szövetségével, tudásmegosztás).*

1. *Nemzetközi projektek, együttműködések*

Célunk a nemzetközi kapcsolatok építése és a nemzetközi források felhasználásának növelése. Ezen túlmenően a

* nemzetközi projektekben való részvétel
* egyéb szervezetek nemzetközi munkájának támogatása, részvétel
* nemzetközi ügyekkel foglalkozó kapacitások növelése
* Brüsszeli képviselet megerősítése, mely nem csak a megyei önkormányzatra terjed ki, hanem a megyei szereplőkre (ennek koncepciójáról javasolt külön egyeztetés)
* eddigi nemzetközi projektek tapasztalatainak hasznosítása
* nemzetközi forráslehívások arányának növelése
* megyei szereplők nemzetközi projektekben, nemzetközi forrásokban való részvételének növelése, segítése.

*Nemzetközi projektek, együttműködések*

* Az Interreg Central Europe program nyertes projektje

CitiEnGov projekt

Fő célja: a közép-európai városok és régiók élhetőbbé tétele, mind a magánélet mind a munka szempontjából. Ezt a projektpartnerek a specifikus célok elérésével kívánják megvalósítani, melyek:

* integrált területi tervek fejlesztése és megvalósítása a megújuló energiaforrások használatának ösztönzésére és az energiateljesítmény javítására;
* koncepciók és eszközök tervezése és tesztelése a közép-európai vidéki területek energiamenedzsmentjének javítására;
* a kifejezetten a közép-európai vidéki területek számára tervezett alacsony szén-dioxidkibocsátást célzó energiastratégiák és szakpolitikák javítása.

A projekt időtartama: 2016. június 1. – 2019. május 31.

A projekt költségkerete: 2.154.267,48 EUR, melyből a Hajdú-Bihar Megyei Önkormányzatra eső rész 137.299,99 EUR.

Partnerség: a Hajdú-Bihar Megyei Önkormányzat mellett 9 Partner (IT, PL, AT, HR, PL, SI, SI, IT, IT).

* Interreg Europe

CLUSTERS3 - a klaszterpolitikák szerepének növelése az intelligens szakosodás alapú kutatási és innovációs stratégiák sikeres megvalósításáért.

Cél a klaszterek – mint a kkv-k közötti együttműködési hálózatok – fejlesztése, teljesítményük fokozása, a jelenlegi klaszterpolitika erősítése.

A projekt időtartama: 2016. április 1. – 2020. március 31.

A projekt költségkerete: 1.988.863 EUR (HBMÖ: 189.795 EUR)

Partnerség: 6 ország (ES, PL, IT, LV, HU, UK) 9 szervezete

Elvárt eredmények:

* az innovációért és versenyképességért felelős szereplők megyei és hazai szintű megerősítése
* a klaszterek, szakpolitikák és projektek harmonizálása
* a kkv-k fejlődését hátráltató tényezők kiiktatása, regionális folyamatok és programok klaszterbarátabbá tétele;
* a nemzetközi együttműködési tevékenységekben való részvételnek köszönhetően a magasabb szintű szaktudással rendelkező szakemberek számának emelkedése
* klaszterek teljesítményének javulása
  + PURE COSMOS

Állami hatóságok szerepe a kkv-k versenyképességének növelésében.

Cél: a kkv-k növekedésének és fejlődésének támogatása az adminisztratív terhek és a közigazgatási bürokrácia csökkentésén, az elektronikus ügyintézés erősítésén, az információtechnológiai készségek/képességek javításán keresztül

A projekt időtartama: 2016. április 1. – 2021. március 31.

A projekt költségkerete: 2.111.206 EUR (HBMÖ: 192.635 EUR)

Partnerség: 7 ország (IT, HU, DE, UK, GR, CZ, ES) 8  szervezete

Elvárt eredmények:

* vállalkozói adminisztratív terhek csökkentése;
* partnerek jó gyakorlatainak megismerése, adaptációra alkalmas gyakorlatok átvétele, jövőbeni megvalósítása;
* Szoros együttműködés a kkv szektorral;
* új projektek a korszerű szolgáltatások – pl. elektronikus fizetési eszközök, egyablakos rendszer („One Stop Shop”), digitális megközelítési („digital by default”) modellek, digitális készség elsajátítás – fejlesztésére;
* hatékony közigazgatási rendszer fejlett infokommunikációs adminisztratív megoldásokon keresztül, regionális jogi környezet áttekintése, vállalkozásoknak való pályázati eljárások üzleti felhívások egyszerűsítése és felgyorsítása.
* COSME – Erasmus for Young Entrepreneurs

PRACTYCEIII

A pályázat fő célja, hogy folytassa azokat a tevékenységeket, melyek megvalósítására a PRACTYCE I és II pályázatok kapcsán került sor: új vállalkozások kapnak arra lehetőséget, hogy a fogadó vállalkozásoknál meghatározott időt töltsenek el a program keretében, melynek során lehetőségük nyílik jó gyakorlatok megismerésére, a vállalkozásmenedzsmenthez kapcsolódó szakmai készségeik növelésére, látókörük szélesítésére, kapcsolatépítésre. Kilenc közreműködő szervezet vesz részt és működik aktívan közre a projektben, melyek közül hatan már a korábbi PRACTYCE projektekben is partnerek voltak, hárman pedig újonnan kerültek be a partnerségbe. A Hajdú-Bihar Megyei Önkormányzat is új közreműködő szervezetként vesz részt a projektben.

A projekt időtartama: 2016. február 1. – 2018. augusztus 31.

A projekt költségkerete: 582.685 EUR (HBMÖ: 58.830 EUR)

Partnerség: 8 ország (ES, UK, IE, SR, HU, SI, FR, BE) 9 szervezete

Vezető Partner: Asociacion de Empresarios Jovenes de Valencia (ES)

Tevékenységek:

A PRACTYCE III keretében körülbelül 70 újonnan létrejött és motivált vállalkozás fog gyakorlatban tapasztalatokat szerezni egy másik európai országban és ezáltal jobb rálátásuk lesz a nemzetközi üzleti perspektívákra is. Ezen felül 70 magas színvonalon működő HE is bevonásra kerül, amelyek segítik az NE-ok saját projektjeinek megvalósítását, közösen új ötletekkel, innovációval, kreativitással és új együttműködésekkel bővítik vállalkozásaikat.

HBMÖ főbb feladatai:

* támogatások kifizetése az NE-ok részére: 7 új vállalkozás (NE) támogatása 4 hónapon keresztül, ahol a fogadó ország Ausztria;
* NE-ok fogadása és indulás előtti felkészítő kurzus tartása a külföldön való tartózkodásához (gyakorlati információk);
* a szakmai tapasztalatcserék nyomon követése: folyamatos kapcsolattartás a NE-okkal és HE-okkal, HE-ok meglátogatása, probléma esetén közvetítői szerep felvállalása; a véleményekről szóló kérdőívek validálása; a résztvevők megszerzett tapasztalatainak értékelése; a szakmai tapasztalatcsere közvetlen hatásainak értékelése.
* Visegrad Fund

SMILE ptojekt

A Hajdú-Bihar Megyei Önkormányzat projekt partnerként vesz részt a SMILE projektben, mely projekt 2015. decemberi döntés alapján kapott támogatást a Visegrádi Alapból.

Finanszírozó program: Visegrad Funds Standard Grants

A SMILE projekt fő célja a kereskedelmi hasznosítást megelőző beszerzés (PCP – Pre-commercial Procurement) és az innovatív megoldások beszerzését célzó közbeszerzések (PPI- Public Procurement of Innovation) megvalósításának elősegítése, az alkalmazásuk akadályainak vizsgálata a közigazgatásban a V4 országaiban.

A projekt jelentőségét – azon túlmenően, hogy K+F+I felhívások elérhetőek a GINOP-ban – az adja, hogy az új Kbt.-ben is megjelent a PCP/PPI az innovációs partnerség formájában.

Partnerség: a Hajdú-Bihar Megyei Önkormányzat mellett 3 partner.

Cél a figyelemfelkeltés és hálózatépítés. A hálózati tevékenység célja, hogy felhívja a figyelmet a potenciális PCP / PPI beszerzők számára ezen új típusú eljárások alkalmazására. Megrendezésre került 4 regionális szeminárium és 1 konferencia.

* Interreg V-A Románia - Magyarország Együttműködési Program

Európai Bizottság 2015. december 9-én fogadta el az INTERREG V-A Románia Magyarország Program 2014-2020 programdokumentum végső változatát

Monitoring Bizottsága (MB) 2016. május 26-án került először összehívásra Békéscsabán. MB-ben a megyei önkormányzatok szavazati joga jelentősen erősödött

8 megyés közös állásfoglalás kialakítása a stratégiailag fontos kérdésekben.

* Szász-Anhalt (Sachsen-Anhalt)

A Hajdú-Bihar Megyei Önkormányzat 2015. december 17-én együttműködési megállapodást írt alá a németországi Szász-Anhalt Régióban működő EU-s Szolgáltató Ügynökséggel (EU Service Agency), mely a Szász-Anhalt Fejlesztési Bank konzultációs ügynöksége. Az Ügynökség célzott támogatást nyújt a térség szereplőinek, tájékoztatja őket európai uniós támogatási lehetőségekről és segíti részvételüket e programokban. A partnerek az együttműködést a lengyerországi Mazóvia Fejlesztési Ügynökség Kft.-vel háromoldalúra kívánják bővíteni.

Az együttműködés kitűnő lehetőséget biztosít az Önkormányzat szakmai tevékenységének bővítésére, a nemzetközi kapcsolatrendszer továbbépítésére.

1. *Hajdú-Bihar Megyei Értéktár*

Szakmai feladatainkon túl, célunk Hajdú-Bihar megye történelmének, gazdaságának, turisztikai értékeinek és páratlan sokszínűségének bemutatása.

1. Hajdú-Bihar Megyei Fejlesztési Ügynökség Nonprofit Kft.

A Hajdú-Bihar megyei Önkormányzat gazdasági társasága, a Hajdú-Bihar Megyei Fejlesztési Ügynökség Nonprofit Kft. tevékenységei

* Projekt generálása
* Pályázati tanácsadás
* Pályázatok készítése
* Fejlesztési tervek, fejlesztési stratégiák és koncepciók készítése
* Megvalósíthatósági tanulmányok készítése
* Nemzetközi projektek elkészítése
* Befektetés-ösztönzés
* Projekt menedzsment és kapcsolódó szolgáltatások (nyilvánosság, marketing, közbeszerzés)

Az Ügynökség jelenleg 22 fővel dolgozik, célja, hogy minél hatékonyabb, minőségi szolgáltatást nyújtson a meglévő és a potenciális ügyfelei számára.

Valamint erősíteni kívánja az önkormányzatok mellett a vállalkozói szférával, illetve a civil szektorral való együttműködést is.

Fejlesztési Ügynökség jelenlegi projektjei:

* TOP (Területfejlesztési Operatív Program)

Tématerületek: ipari park, helyi gazdaság fejlesztése, turizmus, óvoda-bölcsőde, zöld város, belterületi belvíz, kerékpárút-közösségi közlekedés, önkormányzati energiakorszerűsítés, komplex energiaellátás, egészségügyi alapszolgáltatás, szociális alapszolgáltatás, szociális városrehabilitáció.

Benyújtott pályázatok száma: 148 db

Támogatási igény: 20,30 Mrd Ft

* VP (Vidékfejlesztési Program)

Tématerületek: tanyafejlesztés, állattartó telepek fejlesztése, állattartó telepek korszerűsítése, mezőgazdasági termékek értéknövelése, mezőgazdasági kisüzem fejlesztés, gombaházak hűtőházak korszerűsítése, településképet meghatározó épületek fejlesztése.

Benyújtott pályázatok száma: 40 db

Támogatási igény: 1,69 Mrd Ft.

* EFOP (Emberi Erőforrás Fejlesztési Operatív Program)

Tématerületek: tanoda program, védőháló a családokért.

Benyújtott pályázatok száma: 9 db

Támogatási igény: 0,30 Mrd Ft

* Hazai pályázatok

Tématerületek: civil fejlesztések, egyházi fejlesztések, sportpark.

Benyújtott pályázatok száma: 47 db

Támogatási igény: 0,10 Mrd  Ft